《答王戎部孝凤见寄》
清代·吴坤修

别去惟余两鬓皤，离怀可奈故人何。不堪万里飘零甚，况值中年感慨多。

夜雨几时同把酒，朔风今日尚横戈。千秋独羡鸱夷子，一舸偏能访苎萝。

作者简介：（1816—1872）清江西新建人，字竹庄。捐纳从九品，分发湖南。咸丰间为湘军水师司军械。旋领新募“彪字营”，转战赣、皖。同治间官至安徽布政使、署巡抚。曾刊《半亩园丛书》。有《三耻斋诗集》。